钦定古今图书集成/明伦汇编/氏族典/第074卷 > 朱元昊
## 钦定古今图书集成/明伦汇编/氏族典/第074卷 > 朱元昊

按《名山藏本行记》：“元昊，乐清人，事母至孝。母性严厉。
元昊年五十，尝受笞而退，治生池上，直冬冻，误坠水
中。母疑其受笞而愠也，怒复大杖之。众为跪请，得已。
其妻又以子妇之谗，不悦于姑，元昊不敢辨，第屏之
十馀年，寝处常在母侧。后以庠生应贡，且行，母乃悟，
召其妻，复为姑妇如初。元昊既行，中途念母，亦弃牒”
归。